b'\n_START_ARTICLE_\nSuoritinkanta\n_START_PARAGRAPH_\nSuoritinkanta on tietokoneen emolevyss\xc3\xa4 oleva muovinen osa, joka mekaanisesti yhdist\xc3\xa4\xc3\xa4 suorittimen tietokoneen emolevyyn. T\xc3\xa4m\xc3\xa4n ansiosta suoritin on helppo asentaa tai vaihtaa.\n_START_SECTION_\nMekanismi\n_START_PARAGRAPH_\nSuoritinkanta, toisin kuin emolevyn muut liittimet (esimerkiksi PCI, PCI-E, AGP, SATA), mahdollistaa prosessorin asentamisen ilman voimank\xc3\xa4ytt\xc3\xb6\xc3\xa4. T\xc3\xa4m\xc3\xa4 on t\xc3\xa4rke\xc3\xa4\xc3\xa4 koska prosessorin pinnit v\xc3\xa4\xc3\xa4ntyv\xc3\xa4t helposti. Suorikannan mekaaninen toteutus vaihtelee hieman. LGA (engl. Land Grid Array) -tyyppisiss\xc3\xa4 suoritinkannoissa pinnit ovat kiinni suoritinkannassa ja PGA (engl. Pin Grid Array) -tyyppisiss\xc3\xa4 pinnit ovat kiinni prosessorin pohjassa. Kannasta riippuen suoritin lukitaan paikoilleen joko sen p\xc3\xa4\xc3\xa4lle tulevalla metallikehyksell\xc3\xa4, tai sill\xc3\xa4 ett\xc3\xa4 suoritinkannan sis\xc3\xa4ll\xc3\xa4 oleva mekanismi puristaa sen kiinni prosessorin pohjassa oleviin pinneihin._NEWLINE_Suoritinkannassa ja suorittimessa on usein kulmassa merkint\xc3\xa4, josta n\xc3\xa4kee ett\xc3\xa4 prosessori on oikein p\xc3\xa4in. Joissain tapauksissa suorittimen p\xc3\xa4\xc3\xa4lle tuleva j\xc3\xa4\xc3\xa4hdytyssiili kiinnitet\xc3\xa4\xc3\xa4n suoritinkantaan._NEWLINE_1980-luvulla Dual in-line package (lyh. DIP tai DIL) kantoja k\xc3\xa4ytettiin joillekin prosessoreille kuten Motorola 68000. My\xc3\xb6s kantatyyppej\xc3\xa4 kuten PLCC ja CLCC on k\xc3\xa4ytetty aiemmin.\n_START_SECTION_\nK\xc3\xa4ytt\xc3\xb6\n_START_PARAGRAPH_\nSuoritinkantoja k\xc3\xa4ytet\xc3\xa4\xc3\xa4n p\xc3\xb6yt\xc3\xa4tietokoneissa ja palvelimissa, koska ne mahdollistavat suorittimen helpon vaihdon. Kannettavissa tietokoneissa suoritin on yleens\xc3\xa4 v\xc3\xa4hemm\xc3\xa4n tilaa vaativa pintaliitoskomponentti.'